== Opvækst og uddannelse ==
Terkil Kleve blev født 1710 (døbt [[25. august]] i [[Vor Frue Kirke (København)|Vor Frue Kirke]]) i København. Hans familienavn var Klev, senere Kleve, og har antagelig sin oprindelse fra stednavnet [[Kløv]] (i [[Thy]]), for Kleves fader var [[jyde]]; i hvert fald var Kleve selv klar over, at det ikke havde noget med de tyske Kleve'r at gøre. Hans fader, Peder Iversen Klevenfeldt, var købmand, men havde [[1707]] ægtet brygger Ole Jørgensen Høibys enke, Anne Sørensdatter Fohrmann (død [[1744]]), og derved fået en bryggergård på [[Nørregade (København)|Nørregade]]. [[1711]] blev han en af [[Stadens 32 mænd]], men samtidig holdt [[pest]]en indtog i hans hus, gjorde lyst blandt de 2 kuld børn og bortrev ham selv. Året efter stod enken tredje gang brud, idet hun blev gift med [[Hans Ursin|Hans Lauritzen Ursin]] (ca. 1682-1757), der nu overtog bryggeriet, men som ved siden heraf blev [[prokurator]] ved alle retterne i [[Danmark]] ([[1719]]) for senere at stige til [[generalfiskal]] og [[Højesteret]]sassessor.
Litteratur Historie Lister_over_personer Videnskab Organisationer